A Pozsonyi Önkormányzati Kerület  folytatja tevékenységét egy multifunkcionális szuperregionális környezeti oktatási központ létrehozásával a Dunacsúni kastély  és Magtár Nemzeti Kulturális Emlékmű területén az Ecoregion SKHU projekt keretében. Ez a projekt a jelenleg realizálódó Ecoregion SKAT projekt szinergikus folytatása, amely keretében felújul a Nemzeti Kulturális Emlékmű – a Dunacsunyi kastélyt és Öko-központ jön itt létre. Az Ecoregion SKHU projekt ismét egyedülálló partnerséget hozott létre, amely 2020 novemberétől 2022 októberéig számos tevékenységet folytat majd a pozsonyi régióban és Csallóköz környékén a magyar oldalon. A projekt célja a laikus és a szakmai közvélemény környezettudatosságának szisztematikus növelése, valamint a terület természeti gazdagságáért és védelméért való felelősség célzott növelése.

A projekt egyik legfontosabb tevékenysége a kert revitalizálása a leendő Dunacsunyi Öko-központ  területén. A kertben különféle élmény és interaktív elemek lesznek létrehozva, mint például az öntisztulásra képes biotóp-tó, madárfészek, posvány fölötti fasáv, mászó totem, interaktív fal, „csupasz lábbal” élmény ösvény, valamint a sérült állatok mentőállomása.

A projekt folyamán a projektpartnerek oktatási programokat szerveznek a szlovák és magyar iskolák tanulói és diákjai számára, Dunaszigeten (HU) egy teljesen új ZERO WASTE Öko-központot építenek,  Kimlében pedig felújítják a közösségi házat, amelyet a csónakázáshoz és természeti turizmushoz használnak majd. A projekt partnerei a szlovák oldalon a VODNETURY.sk, a magyar oldalon pedig a Pisztráng Kör Egyesület a Natúrpark Szigetköz és Kimle község.

2021, február 23-án sor került a projektpartnerek bemutatkozó találkozójára. A Pozsonyi Önkormányzati Kerület, mint a projekt vezető partnere  több ilyen találkozót is szervez majd a projekt megvalósítása folyamán. Céljuk a projekt tevékenységeinek és  kimeneteinek összehangolása.

A projekt az Európai Regionális Fejlesztési Alap társfinanszírozásával valósul meg, az Interreg V-A Szlovák Köztársaság-Magyarország együttműködési programja révén, 2 évig tart, és a projekt  tevékenységeinek teljes költségvetése 1 950 000 euró.

A sajtóközlemény tartalma nem feltétlenül képviseli az Európai Unió hivatalos véleményét.